EUROPA-PARLAMENTETS BESLUTNING  
af 17. april 2013  
med bemærkningerne, der er en integrerende del af afgørelsen om decharge for gennemførelsen af 
Den Europæiske Unions almindelige budget for regnskabsåret 2011, Sektion IX — Den Europæiske 
Tilsynsførende for Databeskyttelse  
EUROPA-PARLAMENTET,  
— der henviser til Den Europæiske Unions almindelige budget for regnskabsåret 2011 (  1 ), 
— der henviser til det konsoliderede årsregnskab for Den Europæiske Union for regnskabsåret 2011 
(COM(2012) 436 — C7-0232/2012) (  2 ), 
— der henviser til Revisionsrettens årsberetning om budgetgennemførelsen i regnskabsåret 2011 med 
institutionernes svar (  3 ), 
— der henviser til Revisionsrettens erklæring (  4 ) om regnskabernes rigtighed og de underliggende trans ­
aktioners lovlighed og formelle rigtighed for regnskabsåret 2011, jf. artikel 287 i traktaten om Den 
Europæiske Unions funktionsmåde,  
— der henviser til artikel 314, stk. 10, og artikel 317, 318 og 319 i traktaten om Den Europæiske Unions 
funktionsmåde,  
— der henviser til Rådets forordning (EF, Euratom) nr. 1605/2002 af 25. juni 2002 om finansforordningen 
vedrørende De Europæiske Fællesskabers almindelige budget (  5 ), særlig artikel 50, 86, 145, 146 og 147,  
— der henviser til Europa-Parlamentets og Rådets forordning (EU, Euratom) nr. 966/2012 af 25. oktober 
2012 om de finansielle regler vedrørende Unionens almindelige budget og om ophævelse af Rådets 
forordning (EF, Euratom) nr. 1605/2002 (  6 ), særlig artikel 164, 165 og 166,  
— der henviser til forretningsordenens artikel 77 og bilag VI,  
— der henviser til betænkning fra Budgetkontroludvalget og udtalelse fra Udvalget om Borgernes Rettig ­
heder og Retlige og Indre Anliggender (A7-0095/2013),  
1. glæder sig over Revisionsrettens konklusion om, at betalingerne som helhed vedrørende administra ­
tionsudgifter og andre udgifter for Den Europæiske Tilsynsførende for Databeskyttelse (»Den Tilsyns ­
førende«) for det regnskabsår, der afsluttedes den 31. december 2011, var uden væsentlig fejlforekomst, 
og at de undersøgte overvågnings- og kontrolsystemer var effektive;  
2. noterer sig med tilfredshed, at Revisionsretten i sin årsberetning for 2011 har bemærket, at der ikke er 
blevet konstateret væsentlige svagheder med hensyn til revisionen af emnerne menneskelige ressourcer 
og indkøbsaftaler for så vidt angår Den Tilsynsførende;  
3. tilslutter sig Revisionsrettens anbefalinger og råder Den Tilsynsførende til at anmode de ansatte om med 
jævne mellemrum, ideelt set en gang om året, at indsende dokumentation for deres personlige situation 
og at indføre et system, der sikrer rettidig overvågning af disse dokumenter;DA 16.11.2013 Den Europæiske Unions Tidende L 308/137  
( 1 ) EUT L 68 af 15.3.2011.  
( 2 ) EUT C 348 af 14.11.2012, s. 1.  
( 3 ) EUT C 344 af 12.11.2012, s. 1.  
( 4 ) EUT C 348 af 14.11.2012, s. 130.  
( 5 ) EFT L 248 af 16.9.2002, s. 1.  
( 6 ) EUT L 298 af 26.10.2012, s. 1.
4. glæder sig over de fremskridt, som Revisionsretten kunne konstatere med hensyn til bedre forvaltning 
af godtgørelser, og over konstateringen af, at de trufne foranstaltninger var effektive; glæder sig over, at 
Den Tilsynsførende agter fortsat at forbedre sit system for rettidig overvågning og kontrol;  
5. anerkender, at Revisionsrettens revision har vist, at de foranstaltninger, som Den Tilsynsførende traf i 
2010 for at forbedre forvaltningen af tillæg, var effektive; anmoder Den Tilsynsførende om fortsat at 
overvåge og forbedre sit præstationsniveau;  
6. noterer sig, at Den Tilsynsførende i 2011 rådede over forpligtelsesbevillinger på i alt 7 564 137 EUR 
(7 104 351 EUR i 2010), og at udnyttelsesgraden for disse bevillinger var på 89,31 % (82,73 % i 2010); 
anser dette for en positiv udvikling, men opfordrer til, at der gøres yderligere bestræbelser på at 
forbedre gennemførelsesraten, og til, at de ændringer, der foretages, overvåges; forventer, at udnyttelses ­
graden vil overstige 90 % næste år;  
7. understreger, at Den Tilsynsførendes budget er af ren administrativ karakter; bemærker, at udnyttelses ­
graden for udgifter til personer, der arbejder i institutionen, er 75,63 % (Afsnit 1) og for udgifterne til 
ejendomme, inventar, udstyr og forskellige driftsudgifter 73,38 % (Afsnit 2); noterer sig, at udnyttelses ­
graden i 2011 efter fuldstændig betaling af udgifterne under begge afsnit var på 85,03 %;  
8. opfordrer Den tilsynsførende til at udforme det årlige budgetforslag således, at det svarer bedre til Den 
Tilsynsførendes behov; opfordrer Den Tilsynsførende til at forbedre gennemførelsen af sit årlige budget;  
9. gentager sin anmodning om at blive holdt underrettet om resultaterne af stillingsfortegnelsen for 2010 
og om at få oplysninger om iværksatte foranstaltninger med i den næste årlige aktivitetsrapport i 
overensstemmelse med Parlamentets henstillinger;  
10. glæder sig over Den Tilsynsførendes inspektionsrapport vedrørende 13 EU-institutioner og -organer i 
Bruxelles, hvori det bekræftes, at EU-institutioner og -organer på effektiv og forståelig måde informerer 
offentligheden om videoovervågning; foreslår, at disse informationer samt bedste praksis udveksles med 
de nationale databeskyttelsesmyndigheder;  
11. opfordrer Den Tilsynsførende til i sin næste årlige aktivitetsrapport at oplyse, hvor stor en andel af de 
tolketjenester, der bestiltes i det pågældende år, der ikke blev udnyttet;  
12. håber, at systemet til fastlæggelse af nøgleresultatindikatorer og den i 2012 udarbejdede plan for et 
benchmarkingsystem allerede er fuldstændig funktionsdygtige; forventer, at den årlige aktivitetsrapport 
for næste år vil indeholde en detaljeret vurdering af de forbedringer, som dette system har medført;  
13. efterlyser oplysninger om opfølgningen på de henstillinger, der er blevet fremsat i Parlamentets dechar ­
gebeslutninger;  
14. opfordrer Den Tilsynsførende til i den næste årsberetning at medtage en udtømmende oversigt over de 
menneskelige ressourcer, Den Tilsynsførende har til rådighed, opdelt efter kategori, lønklasse, køn, 
deltagelse i faglig uddannelse samt nationalitet; glæder sig over de oplysninger om faglig uddannelse, 
som er anført i årsberetningen;  
15. opfordrer generelt Revisionsretten til at fokusere mere på kontrollen af Den Tilsynsførendes forsvarlige 
økonomiske forvaltning, dvs. af den sparsommelighed, produktivitet og effektivitet, hvormed Den 
Tilsynsførende har brugt sine bevillinger i forbindelse med varetagelsen af sine opgaver.DA L 308/138 Den Europæiske Unions Tidende 16.11.2013